ศูนย์กำจัดมูลฝอยอ่อนนุช ได้มอบหมายให้เจ้าหน้าที่ลงพื้นที่ตรวจสอบบริเวณโดยรอบศูนย์กำจัดมูลฝอยอ่อนนุช ขณะตรวจสอบได้รับกลิ่นเหม็น เจ้าหน้าที่จึงได้ชี้แจงแนวทางการแก้ไขปัญหากลิ่นขยะ พร้อมทั้งได้ติดตามการปฏิบัติงาน ประสานให้บริษัทผู้รับจ้างกำจัดมูลฝอย ดำเนินการแก้ไขปัญหากลิ่นของขยะภายในศูนย์ ฯ อ่อนนุช ดังนี้ 1. ล้างทำความสะอาดพื้นที่รอบโรงงานอย่างสม่ำเสมอ 2. ให้เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์เพื่อป้องกันกลิ่นของมูลฝอย 3. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 4. เพิ่มพื้นที่สีเขียวในพื้นที่รอบโรงงานกำจัดมูลฝอยและรอบศูนย์กำจัดมูลฝอยอ่อนนุช โดยการปลูกต้นไม้เพื่อเป็นแนวป้องกันฝุ่นละอองและใช้เป็นแนวป้องกันกลิ่น 5. ล้างทำความสะอาดถนนโดยรอบศูนย์กำจัดมูลฝอยอ่อนนุชเป็นประจำทุกวัน
ปัญหากลิ่นรบกวนจากโรงงานขยะอ่อนนุช ตอนนี้กลิ่มเหม็นมากจนส่งผลกระทบกับการใช้ชีวิตประจำวัน ขอเรียกร้องให้ทางการเร่งแก้ไขปัญหาด่วนที่สุด
ขอบคุณเจ้าหน้าที่ที่ปฏิบัติงานอยู่หน้างานเพื่อช่วยบรรเทาปัญหาของประชาชนนะครับ อย่างไรก็ดี ภาพที่ส่งมา มาจากวันที่ 7ต.ค. ในขณะที่กลิ่นรบกวนที่แต้งไปเกิดเมื่อวันที่ 12ต.ค. ดังนั้นสิ่งนี้ยังไม่ใช่การแก้ปัญหาที่ต้นเหตุ ขอเรียกร้องทางเจ้าหน้าที่รัฐช่วยจัดการแก้ไขปัญหาที่ต้นเหตุด้วยครับ